Scrat üritab endiselt tabada ihaldusväärset tammetõru (kusjuures seda tehes tekib lootus leida ka tõeline armastus), Manny ja Ellie ootavad oma pisimammuti sündi, laiskloom Sid satub pahandustesse, kui veab omale peret luues koopast välja kolm saurusemuna. Mõõkhambuline tiiger Diego aga kahtleb, kas selles seltskonnas liikumine teda liiga pehmeks pole teinud. Pärast seda,  kui juhmivõitu Sid kaob allpool jääd ja lund asuvasse salapärasesse maailma, asuvad sõbrad teda päästma. Seda tehes puutuvad nad kokku nii lendavate kui sammuvate dinosaurustega, võitlevad elusloodusega ja leiavad endale uue kartmatu abilise, kelle elu sisuks on kassi-hiire-mäng suurte kiskjatega.